
Siedma veľkonočná nedeľa – rok A (17. 5. 2026)
	Pondelok
	Sv. Jána I., pápeža a mučeníka
	18.30

	Utorok
	
	18.30

	Streda
	
	18.30

	Štvrtok
	
	7.00

	Piatok
	Sv. Rity z Cascie, rehoľníčky
	18.00

	Sobota
	Zoslanie Ducha Svätého – vigília, slávnosť
	18.00 Oblazov

	Nedeľa
	Zoslanie Ducha Svätého, slávnosť
	8.00 a 10.30



Dnes je Svetový deň spoločenských komunikačných prostriedkov.
Vstúpili sme do mesiaca máj, ktorý je osobitne zasvätený úcte k Panne Márii, tak vás pozývam prehĺbiť a obnoviť si ku nej vzťah i osobitnou modlitbou v rodinách napr. jedného desiatku sv. ruženca alebo Loretánskych litánií.
V stredu o 19.30 pozývam na stretnutie s Božím slovom, formou lectio divina. Zotrvávame v modlitbe Novény k Duchu Svätému, prosiac o nové vyliatie Ducha na našu farnosť i celú Cirkev. Kto by sa chcel zúčastniť Turíčnej vigílie 23.5. je to napr. možné v Považskej Bystrici v kostole La Saletskej Panny Márie na Rozkvete o 18.15.
 Po sv. omši je zbierka na katolícke masmédiá.
Ako som minule hlásil, kto by chcel, môže podporiť deti v Nigérii a ich vzdelávania. Peniaze sú určené na zabezpečenie vzdelania pre dieťa a na školské pomôcky, sociálne poistenie, nákup potravín a ošatenie. V prípade potreby je deťom zabezpečená lekárska starostlivosť a lieky. Výška podpory je 16 € mesačne na jedno dieťa. Navrhujem pre tých, ktorí by sa chceli zaviazať na jeden rok podpory, darovať 10 eur mesačne, aby to nebolo veľa a takto by sme spoločne ako farnosť podporili niekoľko detí s ktorými môžeme mať i osobný kontakt cez listy. Záujemcovia sa môžu prihlásiť v sakristii do konca mája. Celý projekt zastrešuje rehoľa Palotínov.
Dňa 6.6. bude mať náš dekanát púť do Rajeckej Lesnej v rámci prvých fatimských sobôt. Kto sa chce zúčastniť, nech sa nahlási v sakristii po sv. omši.
Vo štvrtok o 18.00 by sme mali nácvik s deťmi i rodičmi na prvé sv. prijímanie.
Chcem poprosiť ženy ako minulý rok vytvoriť dvojice na polievanie a po týždni, by ste sa striedali, aby nám kvietky nevyschli.
Ďakujem za vaše modlitby a obety, upratovanie, kvetinovú výzdobu, finančnú podporu našej farnosti. Na budúci týždeň prosím o upratovanie rodičov prvoprijímajúcich detí. Želám vám peknú nedeľu. Nezabudnite sa pred obedom spoločne ako rodina pomodliť a v týždni si požehnať jeden druhému.

Kňazský seminár sv. Gorazda v Nitre pozýva miništrantov rôznych vekových kategórií na letné miništrantské tábory, ktoré budú prebiehať v priestoroch seminára. Tohtoročnou témou je život sv. Františka z Assisi. Tábory sú rozdelené do nasledujúcich termínov:
1. – 5. júl 2026: pre vek 15+
5. – 10.; 19-24.; 26.-31. júla  2026: pre vek 9 – 14 rokov
